ฉีดยาคุม3เดือนไป1เข็มแล้วพอนัดไม่ไปฉีดค่ะก็เลยเริกฉีดค่ะหลังจากเลิกฉีดประจำเดือนก็ไม่มาเลยค่ะปีกว่าแล้วค่ะ
สวัสดีค่ะ โดยทั่วไป เมื่อหยุดฉีดยาคุมกำเนิด ไปแล้วประมาณ 4-10 เดือน การทำงานของรังไข่และประจำเดือนจึงจะกลับมาเป็นปกติ แต่ในบางรายอาจใช้เวลานานเป็นปีได้อย่างไรก็ตาม หากนานเป็นปีกว่าแล้ว ประจำเดือนยังไม่มา อาจเกิดจาก- การตั้งครรภ์ ซึ่งหากหลังจากหยุดฉีดยาคุม ได้มีเพศสัมพันธ์ ก็จะมีโอกาสตั้งครรภ์ได้ โดยอาจเพิ่งเกิดการตั้งครรภ์ขึ้นมาไม่นานนี้ก็ได้- การผลิตฮอร์โมนของรังไข่ผิดปกติ- เป็นโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ- มีพังผืดในมดลูกหากได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ ก็ควรไปพบแพทย์เพื่อตรวจหาสาเหตุค่ะ